ബിഗ് ബജറ്റ് ചിത്ര പ്രഖ്യാപനവുമായി ജയസൂര്യയും ജോഷിയും നിര്മാണം വേണു കുന്നപ്പിള്ളി ജയസൂര്യയുടെ കരിയറിലെ തന്നെ മറ്റൊരു വലിയ പ്രോജക്ട് ആയിരിക്കും ഈ ചിത്രം. തെന്നിന്ത്യയിലെ തന്നെ മികച്ച സാങ്കേതിക പ്രവര്ത്തകരാകും ചിത്രത്തില് അണിനിരക്കുക. തന്റെ പിറന്നാള് ദിനത്തില് ആരാധകര്ക്ക് വേണ്ടി വമ്ബന് പ്രഖ്യാപനവുമായി ജയസൂര്യ. സംവിധായകന് ജോഷിയും ജയസൂര്യയും ഒന്നിക്കുന്ന ആദ്യ ചിത്രത്തിന്റെ പ്രഖ്യാപനമാണ് പിറന്നാള് ദിനത്തിന് അന്ന് താരം ആരാധകര്ക്ക് വേണ്ടി പങ്കുവയ്ക്കുന്നത്. മാമാങ്കത്തിനു ശേഷം വേണു കുന്നപ്പിള്ളിയുടെ ഒരു ബിഗ് ബജറ്റ് ചിത്രമായിരിക്കുമിത്. നിഷാദ് കോയയുടേതാണ് തിരക്കഥ. ഇന്ത്യയിലും വിദേശത്തുമായി സിനിമ ചിത്രീകരിക്കുന്നത്. ജയസൂര്യയുടെ കരിയറിലെ തന്നെ മറ്റൊരു വലിയ പ്രോജക്ട് ആയിരിക്കും ഈ ചിത്രം. തെന്നിന്ത്യയിലെ തന്നെ മികച്ച സാങ്കേതിക പ്രവര്ത്തകരാകും ചിത്രത്തില് അണിനിരക്കുക. സിനിമയുടെ മറ്റ് വിവരങ്ങള് ഉടന് പുറത്തുവിടും. ടര്ബോ പീറ്റര്, ആട് 3, കത്തനാര്, രാമ സേതു, വിനയന് സംവിധാനം ചെയ്യുന്ന ചിത്രം തുടങ്ങിയ നിരവധി പ്രോജക്ടുകളാണ് താരത്തിന്റേതായി അണിയറയില് ഒരുങ്ങുന്നത്. നാദിര്ഷ ചിത്രം ഈശോ, രഞ്ജിത് ശങ്കറിന്റെ സണ്ണി എന്നിവ ഷൂട്ടിങ് പൂര്ത്തിയായി റിലീസിനു തയാറായിരിക്കുകയാണ്.